Miniseminar om de kristnes situasjon i Palestina

*De kristne palestinerne - hva nå?*

**Tid og sted for seminaret**

19. mars kl. 15.00 - 18.00

På MF vitenskapelig høyskole

Samarbeidspartnere: Sabeels venner i Norge, Norske kirkeakademier, MF vitenskapelig høyskole, GodGave

**Hensikten med seminaret**

Seminaret har som formål å formidle en ajourført beskrivelse av kirkenes og de kristnes situasjon i Israel-Palestina i dag. Det skjer en gradvis og til dels rask endring av deres livsvilkår, både på de okkuperte områdene og i Israel/Jerusalem.

Vi tror det er behov blant norske støttespillere og interesserte å skaffe seg mer kunnskap om det som preger disse turbulente samfunn akkurat nå. Dessuten er det nødvendig å få belyst hvilken rolle kirkene og de kristne spiller i den stadig mer polariserte konflikten mellom Israel og det palestinske folk. Hvilken innvirkning har deres tilstedeværelse og initiativ på relasjonene mellom de to folkegruppene og de tre religionene?

**Spesifikke målgrupper for seminaret**

* Medlemmer av Sabeels venner i Norge
* Kirkeakademiene i Østlandsområdet
* Studenter som har fokus på Midt-Østen, spesielt på MF og TF
* Kirkelig ansatte i ulike kirkesamfunn
* Representanter for menigheter som har vennskapsavtaler

**Program**

Kl. 15.00 - 15.05

Velkomst ved Kjetil Fretheim, prorektor ved MF vitenskapelig høyskole for teologi, religion og samfunn

Kl. 15.05 - 15.40

*Hvor trykker skoen mest for de kristne palestinerne i dag?*

Om kristnes kår under okkupasjonen og i Israel. Hvorfor emigrerer de? Presset mot kirkenes eiendommer. Hvilke arbeidsmuligheter har de kristne skolene og kirkenes diakonale arbeid i lokalsamfunnene? Hva preger de kristnes relasjon til muslimske og jødiske grupperinger i dag?

**Prost em. og forfatter Trond Bakkevig: Palestinske kristne sine utfordringer**

Kl. 15.40 - 16.15

*Dokumentet Kairos Palestina - innhold og gjennomslag*

Det er ti år siden Kairos-dokumentet ble forfattet og lansert av de kristne kirkene i Jerusalem. Hvordan uttrykker dokumentet palestinske kristnes ambisjoner og hva har det betydd for kirkene der og i relasjonen til den verdensvide kirke?

**Kjetil Fretheim, professor ved MF, forfatter av *Interruption and Imagination: Public Theology in Times of Crisis*: Kairosdokumentets hovedinnhold og virkning.**

**Sigrun Møgedal, tidligere leder i Mellomkirkelig råd, visepresident i Det lutherske verdensforbund og statssekretær: Blir de palestinske kristne hørt?**

Kl. 16.15 - 16.30 Pause

Kl. 16.30 - 17.00

*Hva er de kristnes bidrag i Palestina/Israel?*

De kristne er få, men har likevel en betydning i Det hellige land i kraft av at de er tilknyttet et verdensvidt kirkefellesskap, heter det. Hvilken betydning? Hva betyr de kristnes og de kristne institusjonenes tilstedeværelse i lokalsamfunnene? Har de innvirkning på den politiske utvikling i konflikten?

**Hans Morten Haugen: professor ved VID vitenskapelige høgskole, tidligere representant i Jerusalem for Kirkens Nødhjelp, leder av Sabeels venner i Norge: Hvem er de palestinske kristne og hva betyr de?**

**Kari Lorentzen, tidligere ledsager, deltaker på Kairos Palestina og Sabeels International Gathering 2019, nestleder i Sabeels venner i Norge og aktiv i Misjonskirken Norge: Mitt møte med palestinsk kirke- og samfunnsliv**

Kl. 17.00 - 17.30

**Kort samtale mellom de fem innlederne og en åpning for spørsmål og kommentarer fra salen. Ordstyrer Kristin Gunleiksrud Raaum, Generalsekretær i Norske Kirkeakademier**

kl. 17.30 - 18.00 Middag

Kl. 18.15 Årsmøte for Sabeels venner i Norge